मैंने दिल तुझको दिया

मैंने दिल तुझको दिया 2002 में बनी हिन्दी भाषा की फिल्म है। इसे सुहेल ख़ान द्वारा निर्देशित और निर्मित किया गया है। इसमें वो अन्य नवोदित अभिनेत्री समीरा रेड्डी के साथ अपने अभिनय करियर की शुरुआत करते हैं। इसमें संजय दत्त, कबीर बेदी और दलीप ताहिल भी सहायक भूमिकाओं में हैं।
 संक्षेप 
अजय ( सुहेल ख़ान) आर्यन्स नामक अपने कॉलेज समूह का प्रमुख है। अजय को आयशा (समीरा रेड्डी) नाम की एक लड़की से मिलवाया जाता है। धीरे-धीरे, अजय और आयशा एक-दूसरे के प्यार में पड़ जाते हैं। लेकिन आयशा के पिता वर्मा (कबीर बेदी) अजय को नकार देते हैं। अजय उनको सही समय पर आयशा को हासिल करने की चुनौती देता है। वर्मा के दोस्त और बिजनेस पार्टनर चोपड़ा (दलीप ताहिल) भी अचानक क्रोधित हो जाते हैं और अजय को खत्म करने का फैसला करते हैं। लेकिन चोपड़ा का एक छिपा हुआ मकसद है: चोपड़ा को वर्मा परिवार की संपत्ति हासिल करने के लिए आयशा से अपने बेटे की शादी करवानी है। इसलिए चोपड़ा अजय को खत्म करने के लिए कुख्यात अपराधी भाईजान (संजय दत्त) को कहता है। लेकिन भाईजान मना कर देता है, क्योंकि वह रमजान के महीने में कोई गलत काम नहीं करता है। इसलिए भाईजान अपने दो प्रमुख गुर्गों, मुन्ना (राजपाल यादव) और छोटे को ये काम सौंपता है। अजय पहले तो लड़ाई के दौरान उन्हें पीट लेता है। लेकिन जल्द ही वे लोग अजय को बेरहमी से पीट कर मरने के लिए छोड़ देते हैं। अजय अपनी चोटों से जल्दी ठीक हो जाता है और गेट से वर्मा की हवेली में प्रवेश करता है। फिर से, चोपड़ा एक साजिश रचता है और बिना किसी अपराध के अजय को गिरफ्तार करवा देता है।

पुलिस इंस्पेक्टर (आसिफ़ शेख) पहले अजय की पिटाई करता है लेकिन अजय जेल से भाग जाता है। अब चोपड़ा छोटे को अजय को मारने के लिए बुलाता है और उसे ढेर सारा पैसा देने का वादा करता है। लेकिन छोटे जवाब देता है कि रमजान खत्म हो गया है और भाईजान अजय को खत्म कर देंगे। अजय गुंडों से घिर जाता है और भाईजान उसे बीच में ही रोक देता है। भाईजान अजय को मारने ही वाला होता है कि अजय कहता है कि वह प्यार करने वाला है और प्यार में सिर्फ़ एक बार मरेगा। इससे भाईजान हक्का बक्का होकर अजय को जाने देते हैं। कारण यह था कि भाईजान का एक भाई इरफ़ान था। उसने आत्महत्या कर ली थी क्योंकि भाईजान को उसकी किसी लड़की के लिए पनप रही प्रेम भावनाओं की परवाह नहीं थी। ईद उल फ़ितर के दौरान भाईजान अल्लाह का शुक्रिया अदा करता है और उसकी मदद करने का फैसला करता है। उसी दिन, अजय 24 घंटे के भीतर वर्मा की हवेली में पहुँच जाता है और रमन चोपड़ा और आयशा की शादी रोकने का फैसला करता है। छोटे भाईजान की बात नहीं मानता और जल्द ही लड़ाई शुरू हो जाती है। अजय शादी में बाधा डालता है और वर्मा पर बंदूक तानता है। जल्द ही अजय और आयशा की शादी हो जाती है। भाईजान तलवार से सभी गुंडों को मार देता है और अंत में मुन्ना और छोटे को तलवार से काट देता है। फिल्म एक सुखद अंत के साथ समाप्त होती है, जिसमें आयशा और अजय एक हो जाते हैं। भाईजान अजय के साथ सुलह कर लेते हैं क्योंकि वह उन्हें उनके भाई की याद दिलाता है।

 मुख्य कलाकार 
 सुहेल ख़ान — अजय
 समीरा रेड्डी — आयशा वर्मा
 संजय दत्त — भाईजान 
 कबीर बेदी — वर्मा, आयशा के पिता 
 दलीप ताहिल — चोपड़ा
 राजपाल यादव — मुन्ना 
 अमृता प्रकाश — आयशा की बहन 
 सरफ़राज़ ख़ान — छोटे 
 इजाज़ ख़ान — एजाज़ 
 आसिफ़ शेख — रमन चोपड़ा 
 नीरज वोरा — कॉलेज प्रिंसिपल 
 अर्चना पूरन सिंह — नर्तकी

 संगीत 

सन्दर्भ

 बाहरी कड़ियाँ 


श्रेणी:2002 में बनी हिन्दी फ़िल्म
श्रेणी:भारतीय एक्शन ड्रामा फ़िल्में